**DĖL ROKIŠKIO RAJONO SAVIVALDYBĖS TARYBOS 2019 M. RUGSĖJO 27 D. SPRENDIMO NR. TS-195 „DĖL MOKESČIO UŽ VAIKŲ IŠLAIKYMĄ ROKIŠKIO RAJONO SAVIVALDYBĖS ŠVIETIMO ĮSTAIGOSE, ĮGYVENDINANČIOSE IKIMOKYKLINIO IR PRIEŠMOKYKLINIO UGDYMO PROGRAMAS, TVARKOS APRAŠO PATVIRTINIMO“ DALINIO PAKEITIMO**

2020 m. rugsėjo 25 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, 6 straipsnio 10 punktu, Lietuvos Respublikos socialinės paramos mokiniams įstatymo (aktuali suvestinė redakcija nuo 2020-09-01) 5 straipsnio 3 punktu, 11 straipsnio 2 straipsnio 2 dalimi, Lietuvos Respublikos socialinės apsaugos ir darbo ministro 2020 m. birželio 22 d. įsakymu Nr. A1-586 „Dėl Lietuvos Respublikos socialinės apsaugos ir darbo ministro 2005 m. birželio 27 d. įsakymo Nr. A1-183 „Dėl kai kurių socialinei paramai gauti reikalingų formų patvirtinimo“ pakeitimo“, Rokiškio rajono savivaldybės taryba n u s p r e n d ž i a:

1. Pakeisti Rokiškio rajono savivaldybės tarybos 2019 m. rugsėjo 27 d. sprendimu Nr. TS-195 „Dėl Mokesčio už vaikų išlaikymą Rokiškio rajono savivaldybės švietimo įstaigose, įgyvendinančiose ikimokyklinio ir priešmokyklinio ugdymo programas, tvarkos aprašo patvirtinimo“ patvirtinto Mokesčio už vaikų išlaikymą Rokiškio rajono savivaldybės švietimo įstaigose, įgyvendinančiose ikimokyklinio ir priešmokyklinio ugdymo programas, tvarkos aprašo:

1.1. 7.2 punktą ir jį išdėstyti taip:

„7.2. 3–6/7 metų vaikams pusryčiai ir vakarienė po 0,56 euro. Pietūs ̶ 1,12 euro ikimokyklinio amžiaus vaikams ir vaikams, kurie yra ugdomi pagal priešmokyklinio ugdymo programas, tačiau kurių tėvai (kiti teisėti atstovai) nėra pateikę prašymo-paraiškos dėl nemokamų pietų skyrimo. Nemokami pietūs priešmokyklinukams skiriami nuo informacijos apie priimtą sprendimą dėl socialinės paramos mokiniams skyrimo gavimo švietimo įstaigoje kitos dienos“;

1.2. 15 punktą ir jį išdėstyti taip:

„15. Mokestis už maitinimą nemokamas, kai ikimokyklinio amžiaus vaikas nelanko švietimo įstaigos šiais atvejais“.

2. Papildyti Rokiškio rajono savivaldybės tarybos 2019 m. rugsėjo 27 d. sprendimu Nr. TS-195 „Dėl Mokesčio už vaikų išlaikymą Rokiškio rajono savivaldybės švietimo įstaigose, įgyvendinančiose ikimokyklinio ir priešmokyklinio ugdymo programas, tvarkos aprašo patvirtinimo“ patvirtinto Mokesčio už vaikų išlaikymą Rokiškio rajono savivaldybės švietimo įstaigose, įgyvendinančiose ikimokyklinio ir priešmokyklinio ugdymo programas, tvarkos aprašą 15¹ punktu ir jį išdėstyti taip:

„15¹. Tėvai už vaiko, kuris yra ugdomas pagal priešmokyklinio ugdymo programą, už maitinimą nemoka, jeigu vaikas nelanko švietimo įstaigos 15.1, 15.6, 15.7, 15.8, 15.11, 15.12 punktuose išdėstytais atvejais“.

3. Nustatyti, kad šis sprendimas įsigalioja nuo 2020 m. rugsėjo 1 d.

Šis sprendimas per vieną mėnesį gali būti skundžiamas Lietuvos Respublikos administracinių ginčų komisijos Panevėžio apygardos skyriui, Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Kauno, Klaipėdos, Panevėžio ar Šiaulių rūmams Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Jolita Geidanienė

Rokiškio rajono savivaldybės tarybai

**TEIKIAMO SPRENDIMO PROJEKTO ,,DĖL ROKIŠKIO RAJONO SAVIVALDYBĖS TARYBOS 2019 M. RUGSĖJO 27 D. SPRENDIMO NR. TS-195 „DĖL MOKESČIO UŽ VAIKŲ IŠLAIKYMĄ ROKIŠKIO RAJONO SAVIVALDYBĖS ŠVIETIMO ĮSTAIGOSE, ĮGYVENDINANČIOSE IKIMOKYKLINIO IR PRIEŠMOKYKLINIO UGDYMO PROGRAMAS, TVARKOS APRAŠO PATVIRTINIMO” DALINIO PAKEITIMO”**

**AIŠKINAMASIS RAŠTAS**

2020 m. rugsėjo 25 d.

Rokiškis

**Parengto sprendimo projekto tikslai ir uždaviniai.**

Sprendimo projekto tikslas ir uždaviniai – pakeisti Mokesčio už vaikų išlaikymą Rokiškio rajono savivaldybės švietimo įstaigose, įgyvendinančiose ikimokyklinio ir priešmokyklinio ugdymo programas, tvarkos aprašo punktus, kurie nebeatitinka galiojantiems teisės aktams.

**Šiuo metu esantis teisinis reglamentavimas.**

Lietuvos Respublikos vietos savivaldos įstatymas: 18 straipsnio 1 dalis (savivaldybės tarybos priimtus teisės aktus gali sustabdyti, pakeisti ar panaikinti pati savivaldybės taryba), 6 straipsnio 10 punktas (viena iš savivaldybės savarankiškų funkcijų – maitinimo paslaugų organizavimas, švietimo įstaigų išlaikymas). Lietuvos Respublikos socialinės paramos mokiniams įstatymas: 5 straipsnio 3 punktas (mokiniai, kurie mokosi pagal priešmokyklinio ugdymo programą turi teisę į nemokamus pietus, nevertinant gautų pajamų), 11 straipsnio 2 punkto 2 dalis (priklausomai nuo prašymo-paraiškos pateikimo dienos nemokamas maitinimas skiriamas: pateikus prašymą-paraišką mokslo metais ̶ nuo informacijos apie priimtą sprendimą dėl socialinės paramos mokiniams skyrimo gavimo mokykloje kitos dienos).

**Sprendimo projekto esmė.**

Keičiami ir išdėstomi naujai Mokesčio už vaikų išlaikymą Rokiškio rajono savivaldybės švietimo įstaigose, įgyvendinančiose ikimokyklinio ir priešmokyklinio ugdymo programas, tvarkos aprašo 7.2 ir 15 punktai, nes nebeatitinka galiojantiems teisės aktams.

7.2 punktas pakeičiamas, kadangi nuo 2020-09-01 visi vaikai, kurie yra ugdomi pagal priešmokyklinio ugdymo programas, turi teisę į nemokamus pietus (,,7.2. 3–6/7 metų vaikams pusryčiai ir vakarienė po 0,56 euro, ~~pietūs – 1,12 euro~~. **Pietūs ̶ 1,12 euro 3 ̶ 5 metų vaikams ir vaikams, kurie yra ugdomi pagal priešmokyklinio ugdymo programas, tačiau kurių tėvai (kiti teisėti atstovai) nėra pateikę prašymo-paraiškos dėl nemokamų pietų skyrimo. Nemokami pietūs priešmokyklinukams skiriami nuo informacijos apie priimtą sprendimą dėl socialinės paramos mokiniams skyrimo gavimo švietimo įstaigoje kitos dienos“).** Tėvai pildoprašymą-paraišką, kurio forma (SP-11 (A)) yra patvirtinta LR socialinės apsaugos ir darbo ministro 2020 m. birželio 22 d. įsakymu Nr. A1-586.

Priešmokyklinis ugdymas yra privalomas, todėl ne visi Tvarkos aprašo 15 punkte išdėstyti atvejai, kuriems esant teisinamos nelankytos dienos, galioja ir priešmokyklinukams. („15. Mokestis už maitinimą nemokamas, kai **ikimokyklinio amžiaus** vaikas nelanko švietimo įstaigos šiais atvejais:“).

151 punkte nurodyti tik tie atvejai, kuriems esant priešmokyklinukams yra teisinamos nelankytos dienos.

**Galimos pasekmės, priėmus siūlomą tarybos sprendimo projektą:**

**teigiamos** – vaikai, kurie yra ugdomi pagal priešmokyklinio ugdymo programas gaus nemokamus pietus;

**neigiamos** – nenumatyta.

**Kokia sprendimo nauda Rokiškio rajono gyventojams.** Priešmokyklinukų tėvams, nebereikės mokėti už vaikų pietų maitinimą. Taip pat tėvai žinos, kokioms priežastims esant bus pateisintos vaikų nelankytos dienos.

**Finansavimo šaltiniai ir lėšų poreikis**. **Finansavimo šaltiniai ir lėšų poreikis**. Valstybės biudžeto lėšos.

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

**Antikorupcinis vertinimas**.

Teisės akte nenumatoma reguliuoti visuomeninių santykių, susijusių su LR Korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Vyriausioji specialistė Jolita Geidanienė